Барбара Стэнвик

**Барбара Стэнвик** (, ҡыҙ фамилияһы **Руби Кэтрин Стивенс** (*Ruby Catherine Stevens*), 16 июль 1907 йыл — 20 ғинуар 1990 йыл) — Американың 1930—1940 йылдарҙа киң популярлыҡ яулаған актёры.

Дүрт йәшендә ата-әсәһеҙ ҡалған Стэнвик төрлө ғаиләләрҙә тәрбиәләнә, бала саҡтан бик күп эшләй. Уның бер режиссёры, Жак Турнеур, Стэнвик тураһында шулай тип әйткән: «Ул ике нәмә менән йәшәй, һәм уларҙың икеһе лә — эш». Стэнвик үҙенең профессиональ карьераһын 1923 йылда, 16 йәшендә, башлай (хорҙа йырлаған ҡыҙ роле) һәм артабан бер нисә йыл дауамында пьесаларҙа уйнай. Үҙенең беренсе төп ролен "Бурлеск"та уйнай (1927) һәм Бродвей йондоҙо булып таныла. Киноға Стэнвик ныҡлап 1930 йылда килә (Франк Капрҙың «Ял итеү өсөн ханымдар» романтик драмаһында), бынан һуң уға башҡа төп ролдәр тәҡдим итә башлайҙар.

Стэнвиктың актёрлыҡ карьераһы кинола ла, телевидениела ла уңышлы була. Ул дүрт мәртәбә «Иң яҡшы ҡатын-ҡыҙ роле» категорияһында «Оскар» премияһына лайыҡ була, ә телевидениелағы эше өсөн Алтын глобус һәм «Эмми» премиялары менән бүләкләнә. Кинематографиялағы ҙур ҡаҙаныштары өсөн актёр Голливуд дан аллеяһында Йондоҙ ҡуйыуға һәм «Оскар»ҙың һәм «Алтын глобустың» махсус наградаларына лайыҡ була.

## Баласаҡ йылдары
Тыуған саҡта Руби исемен алған буласаҡ актёр Нью-Йоркта 1907 йылдың 16 июлендә ташсы Байрон Стивенс ғаиләһендә донъяға килгән. Байрондың ата-әсәһе АҠШ-тан Бөйөк Британиянан күсеп килгәндәр. Рубиның әсәһе Кэтрин Макги милләте буйынса ирланд ҡатыны. Ғаиләлә биш бала үҫә һәм Руби иң кесеһе була. 1910 йылда, ҡыҙға өс йәш булған саҡта, уның әсәһе бер иҫерек этеп ебәреп, трамвай аҫтына эләгә һәм вафат булып ҡала. Күп тә үтмәй аталары, ғаиләһен ҡалдырып, Панама каналын төҙөргә китеп бара. Шул китеүҙән ул ҡайтмай, 191-се йылдар тирәһендә вафат булып ҡала. Ата-әсәһеҙ ҡалған Рубины һәм уның Малкольм исемле ағаһын бер ғаиләгә аҫрауға алалар. 1915 йылда, Рубиға һигеҙ йәш тулғас, өлкән апаһы Милдред өс йылға үҙенә ала. Быға тиклем дә апалары үҙенең ҙур булмаған килеменән туғандарына ярҙам итеп тора.

## Карьера
Ун өс йәшендә Руби мәктәптәге уҡыуҙы ташлай ҙа эшләй башлай — универмагта һатып алынған нәмәне төрөүсе була, телефон компанияһында аҙнаһына 14 кенә долларға хеҙмәтсе булып та эшләй, һуңынан уны ваҡытлыса машинистка урынына Манхеттендағы "Remick Music Company"на тауыш яҙҙырыу студияһына алалар. Эштәге коллегаһы һорауы буйнса Руби «Strand Roof» төнгө клубында бейей башлай. Уға тиҙ арала иғтибар итәләр һәм ул 1923 йылда Зигфельд шоуында һәм Шуберт театрында сығыш яһай башлай.

Рубины дуҫтары драматург Уиллард Мак менән таныштырғандан һуң, ул ҡыҙҙы үҙенең «Элемтә» («Петля») исемле яңы постановкаһына саҡыра һәм актёрлыҡ оҫталығына өйрәтә башлай. Нәҡ Мак тәҡдиме менән Руби Барбара Стэнвик псевдонимын алды. 1926 йылдың 20 октябрендә Бродвейҙа спектаклдең премьераһы бик ҙур уңыш менән үтте. Барбараның уйнауы тәңкитселәрҙең һоҡланыулы баһаламаларына лайыҡ булды. Шул саҡта актриса үҙенең сәхнә партнеры Рекс Черримен менән осраша башлай. Артабан уның менән кинопродюсер Боб Кейн ҡыҙыҡһынып китә һәм Барбараға «Бродвей төндәре» («Ночи Бродвея») исемле телһеҙ фильмда ҙур булмаған бейеүсе ролен бирә. Был картина уның дебюты була. 1944 йылда Стэнвик, 400 мең доллар эш хаҡы алып, Голливудтың иң юғары хаҡ түләнмәле актрисаһы була.

Кинокарьераһының ахырында Стэнвик «Ҙур үҙән» («Большая долина») телесериалдында төшә. Был роле өсөн уға Эмми премияһын килтерә. Аҙаҡҡы мәртәбә «Династия» (6 миҙгел) культ сериалында һәм уның «Колби ғаиләһе» («Семья Колби») спин-оффында күренә. Стэнвик экстравагантлы һәм бик аҡыллы Констанс Колби ролен кәүҙәләндерә, әммә беренсе сезон аҙағында Стэнвик продюссерҙар менән конфликтҡа инеү сәбәпле сериалды ташлап китә. Икенсе сезонда уның персонажын кадр артында һәләк итергә мәжбүр булалар. Бынан һуң Стэнвик кинофильмдарҙа уйнамай.

## Шәхси тормошо
Актёр һәм продюссер Фрэнк Фэй менән беренсе никахында уларҙың бер балаһы тыуа. Икенсе мәртәбә ул кейәүгә актёр Роберт Тэйлорға сыға. Ике никахы ла Барбара өсөн айырылышыу менән тамалана.

## Вафат булыуы
Стэнвик 1990 йылдың 20 ғинуарында Санта — Моника клиникаларының береһендә йөрәк һәм үпкә сирҙәренән вафат була.

## Фильмография

## Наградалары Һәм номинациялары

## Иҫкәрмәләр

## Һылтанмалар
*  (англ.) на сайте Internet Movie на сайтеDatabase
* Барбара Стэнвик (англ.) на сайте *Internet Broadway Database*
* Барбара Стэнвик (англ.) на сайте Find a Grave